

|  |
| --- |
| **ДО** **НАЧАЛНИЦИТЕ НА РЕГИОНАЛНИТЕ****УПРАВЛЕНИЯ НА ОБРАЗОВАНИЕТО** |
|  |
| **Относно:** | *организиране и провеждане на обучение на учители по професионална подготовка в област на образование „Техника“ и „Информатика“ от Списъка на професиите на професионално образование и обучение и на учители по учебните предмети информатика и информационни технологии от общообразователната подготовка или в занимания по интереси в ЦПЛР по направление „Техника“ и „Информатика“ в ЦЕРН по Национална програма „Квалификация на педагогическите специалисти“ 2025 г. в периода 13.09.2025 г. – 21.09.2025 г.* |

 **УВАЖАЕМА/УВАЖАЕМИ ГОСПОЖО/ГОСПОДИН НАЧАЛНИК,**

 В изпълнение на Национална програма „Квалификация на педагогическите специалисти“ 2025 г., приета с Решение № 294/09.05.2023 г. на Министерския съвет, Приложение № 6 към т. 1, буква „e“, Модул 3 „Международно сътрудничество в областта на квалификацията на педагогическите специалисти - обучения по международни споразумения за обучение на учители“, Дейност 3.2 „Учителска програма на Образователния център в ЦЕРН – професионална подготовка в област на образование „Техника“ и „Информатика“ от Списъка на професиите на професионално образование и обучение и на учителите по учебните предмети информатика и информационни технологии от общообразователната подготовка или в занимания по интереси в ЦПЛР по направление „Техника“ и „Информатика“ в периода 13 – 21 септември 2025 г. до 30 (тридесет) учители ще участват в обучение в ЦЕРН, Швейцария.

Обученията се организират от Министерството на образованието и науката съвместно с образователния офис в ЦЕРН, БАН и Софийския университет „Св. Климент Охридски“ и се финансират чрез НП „Квалификация на педагогическите специалист“ 2025 г. Работният език е български. Разходите на участниците в програмата са, както следва:

• обучението се поема от образователния офис в ЦЕРН;

• пътните разходи, нощувките и застраховките на участниците са за сметка на НП „Квалификация на педагогическите специалисти“ 2025 г.;

• за храна - от участниците.

Задължително условие е кандидатите да не са участвали в обучение в ЦЕРН, финансирано от Министерството на образованието и науката през предходните години.

Организацията и координацията по подбора на участниците в обученията, мониторингът за установяване степента на удовлетвореност на учителите се осъществяват от отдел „Квалификация и кариерно развитие“.

Класирането на учителите за включване в обученията ще се осъществи от комисии по критерии за подбор на кандидатите, като заявленията за участие в обученията ще се приемат в деловодството на Министерството на образованието и науката, както и на официалния имейл адрес: priemna@mon.bg - **до 20 август 2025 г. включително**.

Необходимите документи за кандидатстване (покана, заявление, справка и декларация) са обявени на официалния сайт на МОН в рубриката Национална програма „Квалификация на педагогическите специалисти“ 2025 г., откъдето могат да бъдат изтеглени.

С оглед на кратките срокове моля за Вашето съдействие за своевременно информиране чрез сайта на РУО и мотивиране на учителите да подготвят своите документи за кандидатстване, за да се възползват от възможността за повишаване на квалификацията си.

**Приложения:**

1. Покана за подбор на учители;
2. Заявление за участие на учители;
3. Справка за участие на учители в обучение в ЦЕРН;
4. Декларация.

